એક જમાનામાં ગૌરી વ્રતના આરંભ પૂર્વે કુમારિકાઓ ઘરે છાબડીમાં સારું મુહૂર્ત જોઇને જવારા વાવતી હતી. મોટા ઘટ્ટ ઘટાદાર જવારા ઊગે તે સારા નસીબની નિશાની ગણાતી હતા. ખેતરની કાળી માટી, ગાયનાં છાણનું ખાતર પાંચ ધાનથી જવારા ઉગાડવાની સ્પેશિયલ વિધિ થતી હતી કારણ કે જવારા ગૌરી વ્રતની પૂજાનો મહત્વનો ભાગ ગણાય છે. પરંતુ સમય બદલાતાં વ્રત પણ હવે હાઇટેક બન્યાં છે. હવે ઠેર ઠેર છાબડીમાં તૈયાર જવારા મળવા લાગ્યા છે. તેની જ પૂજા હવે કુમારિકાઓ મંદિરમાં જઇને કરી લે છે. જે એક સમયે નદી તટે થતી હતી. બજારમાં હવે ગૌરી વ્રત સ્પેશિયલ મીઠાઇ બોક્સ, સુકા મેવાનાં પેકેટ વિવિધ આકર્ષક પેકિંગમાં મળવા લાગ્યાં છે.